Diari Oficial de la Generalitat Valenciana


Sumari del DOGV 9629, del 30-06-2023 (2023/7270)

RESOLUCIÓ de 23 de juny de 2023, de la Universitat Miguel Hernández d'Elx, per la qual s'aprova l'oferta d'ocupació pública per a l'any 2023 de places de personal funcionari tècnic, de gestió i d'administració i serveis .
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7270


Data del document
:   23-06-2023

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * Universitat Miguel Hernández d'Elx
    * concurs administratiu

RESOLUCIÓ de 23 de juny de 2023, de la Universitat Miguel Hernández d'Elx, per la qual s'aprova l'oferta d'ocupació pública per a l'any 2023 de places de personal funcionari tècnic, de gestió i d'administració i serveis . [2023/7270]  
En virtut del que disposa l'article 20.tres.1 de la Llei 31/2022, de 23 de desembre, de pressupostos generals de l'Estat per a l'any 2023;  
  
En virtut del que disposa l'article 36.tres.1 de la Llei 9/2022, de 30 de desembre, de pressupostos de la Generalitat per a l'exercici 2023;  
  
Considerant el que disposa l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i l'article 55 de la Llei 4/2021, de 16 d'abril, de la Generalitat, de la funció pública valenciana, referits a l'oferta d'ocupació pública;  
D'acord amb el que estableix l'article 65.2 de l'esmentada Llei 4/2021, el sistema de selecció per a cinc de les deu places que componen aquesta oferta d'ocupació és el d'oposició; en les cinc restants, s'utilitzarà el sistema de concurs oposició;  
Realitzat el tràmit d'informació als representants dels treballadors, en la reunió amb data de 4 de maig de 2023, i vist l'acord adoptat pel Consell de Govern d'aquesta universitat, amb data de 9 de maig de 2023, i l'informe favorable de la Direcció General d'Universitats de la Conselleria d'Innovació, Universitats, Ciència i Societat Digital amb data de 26 de maig de 2023;  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, i de les competències que dimanen dels articles 50 i següents de la Llei orgànica 2/2023, de 22 de març, del sistema universitari, a proposta de la gerent, Emma Benlloch Marco, resolc:  
  
Primer  
Aprovar l'oferta d'ocupació pública per a l'any 2023 de places de personal funcionari tècnic, de gestió i d'administració i serveis de la Universitat Miguel Hernández d'Elx que figura en l'annex d'aquesta resolució, així com ordenar-ne la publicació en el Diari Oficial de la Generalitat Valenciana.  
  
Segon  
Les convocatòries i les seues bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana i en el Boletín Oficial del Estado.  
  
Tercer  
Aquesta oferta d'ocupació pública s'ha d'executar mitjançant processos selectius que garantisquen els principis constitucionals d'igualtat, mèrit i capacitat i els que preveuen l'article 55.2 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic i el 60 de la Llei 4/2021, de 16 d'abril, de la Generalitat, de la funció pública valenciana.  
  
  
Quart  
Contra aquesta resolució, que esgota la via administrativa, s'hi pot interposar un recurs contenciós administratiu en el termini de dos mesos comptadors des de l'endemà de la publicació, davant del Jutjat Contenciós Administratiu número 1 d'Elx, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades poden interposar un recurs de reposició davant del rector en el termini d'un mes comptador des de l'endemà de la publicació; en aquest cas no s'hi pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Elx, 23 de juny de 2023.- El rector: Juan José Ruiz Martínez.  
  
  
  
ANNEX  
  
Escala Subgrup Taxa de reposició  
TÈCNICA SUPERIOR JURÍDICA A1 1  
TÈCNICA MITJANA DE LABORATORIS A2 1  
TÈCNICA MITJANA DE GESTIÓ DE LA INVESTIGACIÓ A2 2  
TÈCNICA BÀSICA DE LABORATORI C1 4  
TÈCNICA BÀSICA D'INFORMÀTICA C1 1  
AUXILIAR DE BIBLIOTEQUES C2 1  
TOTAL 10